આ જીત બદલ મનવીરને બિગ બોસ તરફથી એક ટ્રોફી તથા 40 લાખ રૂપિયા મળ્યા હતા, જેમાંથી 20 લાખ રૂપિયા મનવીરના પિતાએ સલમાન ખાનની સેવા સંસ્થા બિઇંગ હ્યુમનને દાન કર્યા હતા. બિગ બોસના ફાઇનલમાં ચારેય ફાયનલિસ્ટ બાની, લોપામુદ્રા, મનવીર અને મનુ પંજાબીને 10 લાખ રૂપિયા લઇ શો છોડવાની ઓફર આપવામાં આવી હતી, ચારમાંથી કોઇ એક ફાયનલિસ્ટે પોતાની મરજીથી શો છોડવાનો નિર્ણય લેવાનો હતો. આ માટે સૌને 2 મિનિટનો વિચારવાનો સમય પણ આપવામાં આવ્યો હતો. 14 જ સેકન્ડમાં નિર્ણય લઇ મનુ પંજાબીએ શો છોડવાનો નિર્ણય લીધો હતો અને તેઓ 10 લાખ રૂપિયા લઇ ફાયનલિસ્ટની રેસમાંથી બહાર નીકળી ગયા હતા. ઉલ્લેખનીય છે કે, મનુ પંજાબી જયપુરના એક બિઝનેસમેન છે.